**Rauman kaupungin opiskeluhuollon ohjausryhmän kokous**

Aika: tiistai 31.1.17 klo 8.15

Paikka: Kasvatus- ja opetusvirasto, Vesa Lakaniemen työhuone

Osallistujat: Johanna Ylikoski, Tiina Ojansuu, ~~Marja Lehtimäki~~, Maritta Komminaho, Hanna Viljanen-Lehto, Päivi Tiesmaa (poistui klo 8.33), Vesa Lakaniemi (pj.) ja Sari Ågren (siht.)

**MUISTIO**

1. **Kokouksen avaus ja edellisen kerran muistio**

Hyväksyttiin edellisen kerran muistio.

1. **Ohjausryhmän kokoonpano ja puheenjohtajuus jatkossa**

Vesa Lakaniemen siirtyessä toisiin tehtäviin keskusteltiin ohjausryhmän kokoonpanosta ja puheenjohtajuudesta tulevaisuudessa. Päätettiin, että Vesan tehtävien siirtyessä Soile Stranderille, hänet kutsutaan mukaan ryhmään. Muilta osin ryhmä pysyy ennallaan ja jatketaan kaupunginjohtajan nimittämien 6 henkilön kokoonpanolla. Päivi Tiesmaa esiopetuksen edustajana on mukana kutsuttuna ja Sari Ågren jatkaa sihteerinä. Ryhmän kokoonpano menee kaupunginjohtajalle tarkistettavaksi kevään aikana samalla kertaa, kun muidenkin ryhmien kokoonpanoja tarkastetaan.

1. **Terveellisyyden, turvallisuuden ja hyvinvoinnin tarkastusmallin hyväksyminen perusopetuksen osalta ja tarkastusten aloittaminen**

Hyväksyttiin terveellisyyden, turvallisuuden ja hyvinvoinnin tarkastusmalli ja päätettiin tarkastusten aloittamisesta. Käytiin keskustelua koulujen pelastussuunnitelmista, sillä AVI:n tarkastusten yhteydessä on tullut palautetta siitä, etteivät ne ole ajan tasalla ja helposti löydettävissä kaikissa yksiköissä. Rehtorit ovat toivoneet turvallisuuteen liittyvää lisäkoulutusta. Hanna Viljanen-Lehto kertoi, että haussa on nyt Opetushallitukselta erityisavustusta turvallisuuskoulutuksen järjestämiseen.

1. **LAPE-hanke ja opiskeluhuollon sijainti**

Johanna Ylikoski kertoi lyhyesti hankkeen etenemisestä. Käsittelyssä on laki, jonka myötä koulukuraattori ja – psykologipalvelut säilyisivät kunnissa. Ohjausryhmä pitää myös tärkeänä, että palvelut säilyvät lähellä ja jalkautuvat sinne, missä lapset ovat (esim. päiväkoteihin ja kouluihin). Päätettiin, että jos/kun laki on hyväksytty, ohjausryhmä aloittaa oppilashuollon palveluiden sijaintiin liittyvät valmistelut.

1. **Muut asiat**

Maritta Komminaho otti esille kouluilla ilmenneet epäselvyydet MOVE-mittausten suhteen. Kunnon ohjeistukset ovat puuttuneet. Tulokset eivät ole ehtineet lääkärintarkastuksiin eivätkä kukaan ole vienyt tuloksia valtakunnallisiin rekistereihin. Maritta saa lisätietoa MOVEsta koulutuksessa, johon on menossa ja mahdollisesti pääsee esittämään myös palautetta.

Koulutuksellisen tasa-arvon hankkeessa on vielä rahaa jäljellä. Käyttöaikaa on kesäkuun loppuun 2017 saakka. Opetustoimessa selvitellään mahdollisuutta sijoittaa Hj. Nortamon koululle kevääksi psykiatrisen sairaanhoitajan palveluita.

1. **Seuraava kokouksen ajankohta ja aiheet**

Seuraava kokous pidetään 28.3. klo 8.15 kokoushuoneessa 6. Silloin aiheena mm. Activity Stones – kyselyn tulokset. Paikalle kutsutaan myös yläkoulujen rehtorit. Sari Ågren laittaa heille tiedon kokouksesta.

1. **Kokouksen päättäminen**

Puheenjohtaja päätti kokouksen klo 9.15.